CELEX: 62010CN0442
Language: el
Date: 2010-09-13 00:00:00
Title: Υπόθεση C-442/10: Αίτηση για την έκδοση προδικαστικής αποφάσεως, την οποία υπέβαλε το Court of Appeal (England & Wales) (Civil Division) στις 13 Σεπτεμβρίου 2010 — Churchill Insurance Company Limited, Tracy Evans κατά Benjamin Wilkinson, εκπροσωπούμενου από τον πατέρα του Steven Wilkinson ως litigation friend, Equity Claims Limited

18.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 346/29
            
         Αίτηση για την έκδοση προδικαστικής αποφάσεως, την οποία υπέβαλε το Court of Appeal (England & Wales) (Civil Division) στις 13 Σεπτεμβρίου 2010 — Churchill Insurance Company Limited, Tracy Evans κατά Benjamin Wilkinson, εκπροσωπούμενου από τον πατέρα του Steven Wilkinson ως litigation friend, Equity Claims Limited
   (Υπόθεση C-442/10)
   ()
   2010/C 346/47
   Γλώσσα διαδικασίας: η αγγλική
   
      Αιτούν δικαστήριο
   
   Court of Appeal (England & Wales) (Civil Division)
   
      Διάδικοι στην υπόθεση της κύριας δίκης
   
   
      Εκκαλούσες: Churchill Insurance Company Limited, Tracy Evans
   
      Εφεσίβλητοι: Benjamin Wilkinson, εκπροσωπούμενος από τον πατέρα του Steven Wilkinson ως litigation friend, Equity Claims Limited
   
      Προδικαστικά ερωτήματα
   
   
               1)
            
            
               Έχουν τα άρθρα 12, παράγραφος 1, και 13, παράγραφος 1, της οδηγίας (1) την έννοια ότι απαγορεύουν εθνική ρύθμιση της οποίας το αποτέλεσμα, από πλευράς των σχετικών διατάξεων του εσωτερικού δικαίου, είναι να αποκλείεται από την ασφαλιστική κάλυψη το θύμα τροχαίου ατυχήματος, σε περιστάσεις όπου:
               
                           α)
                        
                        
                           το ατύχημα προκλήθηκε από ανασφάλιστο οδηγό,
                        
                     
                           β)
                        
                        
                           με όχημα που του επέτρεψε να οδηγήσει το θύμα,
                        
                     
                           γ)
                        
                        
                           το οποίο, αφενός, επέβαινε στο όχημα κατά τον χρόνο του ατυχήματος και,
                        
                     
                           δ)
                        
                        
                           αφετέρου, ήταν ασφαλισμένο να οδηγεί το συγκεκριμένο όχημα;
                        
                     Ειδικότερα:
               
                           i)
                        
                        
                           συνιστά η εθνική αυτή ρύθμιση «διάταξη [που] αποκλείει την ασφάλιση» κατά την έννοια του άρθρου 13, παράγραφος 1, της οδηγίας;
                        
                     
                           ii)
                        
                        
                           μπορεί να θεωρηθεί, υπό τις περιστάσεις που περιγράφηκαν ανωτέρω, ότι με την άδεια που έδωσε ο ασφαλισμένος στον ανασφάλιστο αυτός κατέστη πρόσωπο στο οποίο «έχει επιτραπεί ρητά η σιωπηρά» [να οδηγήσει], κατά την έννοια του άρθρου 13, παράγραφος 1, στοιχείο α', της οδηγίας;
                        
                     
                           iii)
                        
                        
                           έχει σημασία για την απάντηση που πρέπει να δοθεί στο ερώτημα αυτό το γεγονός ότι, δυνάμει του άρθρου 10 της οδηγίας, οι εθνικοί οργανισμοί, οι οποίοι είναι επιφορτισμένοι με την καταβολή αποζημιώσεως οσάκις πρόκειται για αγνώστων στοιχείων ή ανασφάλιστα οχήματα, μπορούν να μην αποζημιώνουν πρόσωπα τα οποία επιβιβάστηκαν με τη θέλησή τους στο όχημα που προκάλεσε τη ζημία ή τη σωματική βλάβη, εφόσον ο οικείος οργανισμός μπορεί να αποδείξει ότι γνώριζαν ότι το όχημα δεν ήταν ασφαλισμένο;
                        
                     
         
               2)
            
            
               Εξαρτάται η απάντηση που θα δοθεί στο πρώτο ερώτημα από το αν, στην προκειμένη περίπτωση, ο ασφαλισμένος επέτρεψε στον ανασφάλιστο να οδηγήσει (α) γνωρίζοντας ότι πρόκειται για πρόσωπο που δεν είναι ασφαλισμένο ή (β) έχοντας την πεποίθηση ότι ο οδηγός ήταν ασφαλισμένος ή (γ) χωρίς να έχει λάβει υπόψη το ζήτημα αυτό;
            
         
      (1)  Οδηγία 2009/103/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και τον έλεγχο της υποχρεώσεως προς ασφάλιση της ευθύνης αυτής (Κείμενο που παρουσιάζει ενδιαφέρον για τον ΕΟΧ) EE L 263, σ. 11.